Държавен вестник, бр. 17, 2012 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  17
(5) За направените констатации, дадените 
предписания и срокове за отстраняване на 
нередностите се изготвя протокол, от който 
по един екземпляр се предоставя на заинте-
ресованите страни.
(6) Когато са констатирани нарушения на 
Закона за горите, се прилагат предвидените 
в него административни наказания.
(7) Длъжностните лица, които осъществя-
ват контрола, не трябва да имат търговски, фи-
нансов или друг делови интерес по отношение 
на извършваната от тях контролна дейност.
Чл. 42. (1) Изпълнителна агенция по горите 
осъществява контрол на:
1. дейността на РДГ, ГСС и ЛЗС по изпъл-
нение на изискванията на наредбата;
2. дейността на лицата по чл. 4, ал. 1, ко-
ито ръководят, организират и контролират 
производството на фиданки;
3. определянето на площта, създаването и 
закриването на горските разсадници – дър-
жавна собственост;
4. воденето на книгата на горския разсад-
ник и документацията, изготвена в горските 
разсадници;
5. сортирането, окачествяването, марки-
рането, опаковането, транспортирането и 
съхраняването на фиданките;
6. здравословното състояние на фиданките 
в горските разсадници;
7. инвентаризацията на горските разсад-
ници – държавна собственост;
8. публикуването на интернет страниците 
на ДП и ДГС/ДЛС на годишните планове 
за производство на фиданки за залесяване и 
обобщените резултати от инвентаризацията 
на горските разсадници – държавна собстве-
ност, съгласно изискванията на чл. 15, ал. 6 
и чл. 35, ал. 7.
(2) Регионалната дирекция по горите, ГСС 
и ЛЗС съобразно своите функции и задачи 
извършват контрол в районите им на дейност 
на документите и на дейностите в горските 
разсадници, които са посочени в ал. 1, т. 2 – 8.
ДОПЪЛНИТЕЛНА РАЗПОРЕДБА
§ 1. По смисъла на тази наредба:
1. „Абиотична повреда“ е видимо изменение 
на тъкани и органи на дървесната растител-
ност, причинени от елементи на неживата 
природа – вятър, сняг, ниски и високи тем-
ператури, пожари, и др.
2. „Биологични особености на вида“ са 
особеностите, произтичащи от устройство-
то, структурата, морфологията, растежа и 
развитието, фенологичните и репродуктивни 
процеси, характерни за вида.
3. „Биотична повреда“ е видимо изменение 
на тъкани и органи на дървесната расти-
телност, причинено от елементи на живата 
природа – флора, фауна и микота.
4. „Брануване“ е обработка на почвата, 
която се извършва рано през пролетта след 
изпръхване на почвата за подобряване на 
структурата и водно-физичните є свойства.
5. „Валиране“ е обработка на почвата след 
посева за уплътняване на повърхностния 
почвен слой.
6. „Варуване“ е неутрализиране на киселите 
почви с калциев карбонат.
7. „Вегетативен отдел“ е производствен 
отдел в разсадника, в който се произвеждат 
фиданки чрез вегетативно размножаване.
8. „Вегетативно размножаване“ е произ-
водство на фиданки чрез размножаване на 
части от растения.
9. „Вегетация“ е фаза в развитието на рас-
тението, по време на която в него протичат 
процеси на развитие и растеж.
10. „Вкоренилище“ е производствен отдел на 
разсадника, в който се произвеждат фиданки 
чрез вкореняване на резници.
11. „Водно-физични свойства на почвата“ 
са съвкупност от свойства на почвата, които 
определят наличието и усвоимостта на водата 
по дълбочина на почвения профил.
12. „Временен горски разсадник“ е опреде-
лена със заповед на директора на РДГ площ, 
която се намира под склопа на насаждение, 
определено за базов източник за производство 
на репродуктивни материали от категория 
„идентифициран“. Срокът на ползването му е 
до 5 г. и при отписване на базовия източник 
от регистъра на горската семепроизводствена 
база преди изтичане на 5-годишния срок.
13. „Генна банка“ е съхранен генетичен 
материал в клонови и генеративни колекции 
или чрез семена и полен в хранилища.
14. „Горскостопански план“ е план, опре-
делящ допустимия размер на ползването на 
горските ресурси и насоките за постигане на 
целите на управлението на горските територии 
с обща площ на поземлените имоти над 50 
ха, за срок 10 години.
15. „Горскостопанска програма“ е програма, 
определяща допустимия размер на ползването 
на горските ресурси и насоките за постигане 
на целите на управлението на горските тери-
тории, с обща площ на поземлените имоти 
до 50 ха, за срок 10 години.
16. „Горски разсадник“ е площ, която е 
определена за производство на фиданки за 
залесяване в горски територии.
17. „Декоративен отдел“ е производствен 
отдел в разсадника, в който се произвеждат 
фиданки за декоративни цели.
18. „Ендосперм“ е тъкан в семената на 
растенията, където се отлагат хранителни 
вещества или белтъчини, необходими за по-
кълването на зародиша.